โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ

**โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ** เป็นโรงเรียนสาธิตในสังกัดมหาวิทยาลัยราชภัฏสวนสุนันทา เปิดทำการสอนครั้งแรกเมื่อ พ.ศ. 2480

## ประวัติโรงเรียน
### แผนกประถมสาธิต

“สวนสุนันทาวิทยาลัย” มีอาคาร 20 กว่าหลังเริ่มเปิด การเรียนการสอนเมื่อวันที่ 17 พฤษภาคม พ.ศ. 2480 โดยมี อาจารย์นิลรัตน์ บรรณสิทธิ์วรสาสน์เป็นอาจารย์ใหญ่ท่านแรก เมื่อเริ่มเปิดเรียนจัดการศึกษาเป็น2แผนก คือแผนกสามัญ (ชั้น ป.1 – ม.8) สำหรับให้นักเรียน ฝึกหัดครู ฝึกสอน และแผนกวิสามัญ (การฝึกหัดครู) ทั้งยังเปิดเลขานุการด้วยได้รับโอนนักเรียนหญิชั้นมัธยมปีที่ 7 - 8 จาก โรงเรียนเพชรบุรีวิทยาลงกรณ์ โรงเรียนเบญจมราชาลัย โรงเรียนสตรีโชติเวช มาเรียนรวมกันที่นี่ และย้ายนักเรียน ฝึกหัดครูประถมหญิงจากโรงเรียนฝึกหัดครูเพชรบุรีวิทยาลงกรณ์ มาอยู่ที่นี่ด้วย โรงเรียนสวนสุนันทาวิทยาลัย จึงเป็นโรงเรียนหญิงที่ใหญ่ที่สุด และเป็นโรงเรียนฝึกหัดครูประถมแห่งแรกในสมัยนั้น แบ่งการบริหารเป็น ฝ่าย ประถม ฝ่ายมัธยม และฝ่ายฝึกหัดครู ในยุคแรกแผนกสามัญฝ่ายประถมเปิดสอนชั้น ป.1 – 4 ใช้อาคาร 25 , 26 และ 28 เป็นที่เรียน (ปัจจุบัน รื้อถอนหมดแล้ว) ต่อมา ปี พ.ศ. 2483 เปิดสอนชั้นเตรียมประถม และยุบไปเปิดที่โรงเรียน อนุบาลละอออุทิศ แทน ระหว่างปี พ.ศ. 2484 - 2488 เกิดน้ำท่วมใหญ่ และประเทศตกอยู่ในภาวะสงคราม มีการย้ายไปเรียนที่ต่างจังหวัดบ้าง ขออาศัยเรียนที่โรงเรียนเขมะสิริอนุสรณ์ (เดิม) บ้าง กว่าจะกลับเข้าสู่สภาพปกติได้ในปี พ.ศ. 2489 ต่อมา ปี พ.ศ. 2491 รับโอนนักเรียนประถม จากโรงเรียนละอออุทิศ มารวมไว้ที่แผนกประถมของสวนสุนันทา และ ปี พ.ศ. 2500 โรงเรียนสวนสุนันทาวิทยาลัยได้รับการยกฐานะเป็นวิทยาลัยครูสวนสุนันทาแผนกสามัญฝ่ายประถม จึงมีฐานะเป็นโรงเรียนประถมสาธิต วิทยาลัยครูสวนสุนันทา มีอักษรปักที่หน้าอกเสื้อว่า ส.ว.ส. เสื้อสีขาว และ สวมกระโปรงสีน้ำเงินมีเอี๊ยมต่อมาราว พ.ศ. 2506 เกิดรอยร้าวที่อาคารหลายแห่ง จึงย้ายนักเรียนทั้งหมดไปเรียน ที่อาคาร 27 (ศูนย์ศิลปวัฒนธรรม ปัจจุบัน) เป็นการชั่วคราว อาจารย์บุปผา สุวรรณพฤกษ์ หัวหน้าฝ่ายประถม ได้ดำเนินการขอความช่วยเหลือจากสำนักงบประมาณ ได้รับเงินงบประมาณ 2,200,000 บาท สร้างอาคารเรียน 2 ชั้น รูปตัว L มี 14 ห้องเรียน โดยผู้ปกครองนักเรียนช่วยกันจัดหาครุภัณฑ์จนครบถ้วน ได้นำนักเรียนชั้น ป.5 - 7 ที่เคยเรียนอยู่โรงเรียนมัธยมสาธิต มาเรียนรวมกับนักเรียนชั้น ป.1 – 4 ที่อาคารหลังใหม่นี้ เปิดอาคารเรียนเมื่อ วันที่ 10 มิถุนายน พ.ศ. 2508 โดย ฯพณฯ มล.ปิ่น มาลากุล เปลี่ยนเครื่องแบบนักเรียนหญิงเป็นเสื้อคอวีสีขาวปกบัว ปล่อยชายไว้ด้านนอก แขนสั้น ไม่มีจีบปลาย แขน ผูกหูกระต่าย ระหว่างปก กระโปรงสีน้ำเงิน มีจีบข้างละ 3 จีบ รองเท้าดำ ถุงเท้าขาว ส่วนนักเรียนชายสวมกางเกงสีดำเสื้อเชิ้ตสีขาวแขนสั้น เข็มขัดสีน้ำตาล เพื่อใช้เป็นเข็มขัดลูกเสือได้ ผู้ออกแบบเครื่องแบบนักเรียนชุดนี้คือ อาจารย์สุรางค์ศรี ศรีเพ็ญ ปักอักษรย่อ ที่กระเป๋าเสื้อด้านซ้าย เป็นรูป “ส” อยู่ใต้พระมงกุฎมหากฐิน ซึ่งอาจารย์พิมล สายจันทร์ดี เป็นผู้ออกแบบ

### แผนกมัธยมสาธิต
พระบาทสมเด็จพระจุลจอมเกล้าอยู่หัวทรงพระกรุณาโปรดเกล้าฯ ให้สร้างขึ้นในปลายรัชกาล สำหรับเป็นที่ประทับพักผ่อนพระราชอริยาบถแทนการเสด็จประพาสหัวเมือง จึงพระราชทานกระแสพระราชดำริให้กะแบบแปลนแผนผังมีลักษณะเป็นสวนป่ากลาย ๆ นอกจากนี้ยังมีพระราชดำริไว้ล่วงหน้าเพื่อให้เป็นที่ประทับของพระมเหสี พระราชธิดา และเป็นที่อยู่ของบาทบริจาริกา เมื่อเปลี่ยนรัชกาลของพระองค์แล้ว การที่พระองค์พระราชทานนามสถานที่แห่งนี้ว่า "สวนสุนันทา" เพื่อเป็นพระราชอนุสรณ์ถึงพระอัครมเหสีสมเด็จพระนางเจ้าสุนันทากุมารีรัตน์พระบรมราชเทวี ซึ่งสิ้นพระชนม์เมื่อ พ.ศ. 2423

ต่อมา "สวนสุนันทา" เปลี่ยนสภาพเป็นสถานศึกษา ทางราชการได้แบ่งอาณาเขตส่วนหนึ่งเป็นโรงเรียนสวนสุนันทาวิทยาลัย ส่วนหนึ่งเป็นโรงเรียนการเรือน และอีกส่วนหนึ่งเป็นหน่วยงานของกระทรวงมหาดไทย การขยายงานของหน่วยราชการทั้งหมดทำให้ลักษณะของ "สวนสุนันทา" เปลี่ยนแปลงไปจากเดิมมาก

ครั้งแรกเมื่อสวนสุนันทาได้เปลี่ยนเป็นสถานศึกษานั้น กระทรวงศึกษาธิการให้จัดตั้งเป็นสถานศึกษาของกุลสตรีมีชื่อว่า โรงเรียนสวนสุนันทาวิทยาลัย อาจารย์นิลรัตน์ บรรสิทธิ์วรศาสตร์ เป็นอาจารย์ใหญ่ เมื่อวันที่ 17 พฤษภาคม พ.ศ. 2480

ในระยะเริ่มแรก กระทรวงศึกษาธิการให้ย้ายนักเรียนมาจากหลายโรงเรียนเช่น โรงเรียนเบญจมราชาลัย โรงเรียนโชติเวช และโรงเรียนเพชรบุรีวิทยาลงกรณ์ จัดการสอนตั้งแต่ระดับชั้นเตรียมประถม จนถึงชั้นมัธยมปีที่ 8 และรับผู้ที่จบชั้นมัธยมปีที่ 8 เข้าศึกษาประโยคครูประถม หลักสูตร 1 ปี

ใน พ.ศ. 2481 ทางราชการให้งดสอนนักเรียนระดับชั้นมัธยมปีที่ 8 ในโรงเรียนทั่วไป (ให้มีสอนเฉพาะที่โรงเรียนเตรียมอุดมศึกษาแห่งเดียว) ทางโรงเรียนจึงจัดการสอนแผนกฝึกหัดครูประถมขึ้นกำหนดหลักสูตร 3 ปี รับนักเรียนที่จบชั้นมัธยมปีที่ 6 การจัดการศึกษาของโรงเรียนสวนสุนันทาวิทยาลัย จึงมี 3 แผนกวิชา คือ

#แผนกวิชาประถมศึกษา (พ.ศ. 2484 ยุบชั้นเตรียมประถม คงเหลือชั้นประถมปีที่ 1 – 4)
#แผนกวิชามัธยมศึกษา
#แผนกวิชาฝึกหัดครู

สำหรับแผนกมัธยม เมื่อยุบชั้นมัธยมปีที่ 8 ใน พ.ศ. 2481 จึงมีนักเรียนชั้นมัธยมปีที่ 7 เป็นชั้นสูงสุด และใน พ.ศ. 2482 นักเรียนชั้นมัธยมปีที่ 7 นี้ก็จบชั้นมัธยมปีที่ 8 ดังนั้นนักเรียนในแผนกมัธยมจึงมีตั้งแต่ชั้นมัธยมปีที่ 1 ถึงมัธยมปีที่ 6 แบ่งเป็น นักเรียน 9 ห้องเรียนคือมัธยมปีที่ 1 ถึง มัธยมปีที่ 3 ชั้นละ 1 ห้องเรียน รวม 3 ห้องเรียนมัธยมปีที่ 4 ถึง มัธยมปีที่ 6 ชั้นละ 2 ห้องเรียน รวม 6 ห้องเรียน นักเรียนมัธยมแต่งเครื่องแบบเช่นเดียวกับนักเรียนสังกัดกรมสามัญศึกษา แต่ปักอักษรว่า ส.ส.ว. ที่อกเบื้องซ้าย ใน พ.ศ. 2501 โรงเรียนสวนสุนันทาวิทยาลัย ได้รับอนุมัติจากกระทรวงศึกษาธิการให้เปลี่ยนชื่อเป็น "วิทยาลัยครูสวนสุนันทา" การจัดการศึกษาในแผนกมัธยมก็เปลี่ยนเป็น "ฝ่ายมัธยมสาธิต" มีอาจารย์หัวหน้าฝ่าย ครู – อาจารย์ในโรงเรียนมัธยมสาธิตเป็นตัวจักรกลในการดำเนินงาน และรับนักเรียนหญิงที่จบชั้นประถมปีที่ 7 เข้าศึกษาในชั้นมัธยมศึกษาปีที่ 1 และเปลี่ยนอักษรย่อจาก ส.ส.ว. เป็น ส.ว.ส. (สาธิตวิทยาลัยครูสวนสุนันทา)
 
พ.ศ. 2508 เปลี่ยนแปลงการรับนักเรียนจากนักเรียนหญิงล้วน มาเป็นสหศึกษา ทางวิทยาลัยกำหนดเครื่องแบบของนักเรียนโรงเรียนสาธิตขึ้นใหม่ และใช้กันมาจนปัจจุบัน

พ.ศ. 2522 มัธยมสาธิตได้จัดสอนตามหลักสูตรมัธยมศึกษาตอนต้นสายสามัญ คือ รับนักเรียนที่จบชั้นประถมปีที่ 6 เข้าเรียนชั้นมัธยมศึกษาปีที่ 1 (ม.1) และยังรับนักเรียนชั้นประถมปีที่ 7 (รุ่นสุดท้าย) เข้าเรียนมัธยมศึกษาปีที่ 1 ด้วย

พ.ศ. 2524 มัธยมสาธิตได้จัดสอนตามหลักสูตรประโยคมัธยมศึกษาตอนปลาย พ.ศ. 2524 โดยรับนักเรียนที่จบชั้นมัธยมศึกษาปีที่ 3 (ม.3) เข้าเรียนในชั้นมัธยมศึกษาปีที่ 4 (ม.4) และเปิดแผนการเรียน 3 แผน คือ

* แผนการเรียนวิทยาศาสตร์
* แผนการเรียนคณิตศาสตร์ – ภาษาอังกฤษ
* แผนการเรียนภาษาอังกฤษ – ฝรั่งเศส

พ.ศ. 2533 มัธยมสาธิตมีนักเรียนตั้งแต่ชั้นมัธยมศึกษาปีที่ 1 ถึงชั้นมัธยมศึกษาปีที่ 6 รวม 18 ห้องเรียน จำนวนนักเรียนทั้งหมด 771 คน 

พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานนามใหม่ให้แก่วิทยาลัยครูสวนสุนันทา เป็นสถาบันราชภัฏสวนสุนันทาดังนั้นทางโรงเรียนมัธยมสาธิตวิทยาลัยครูสวนสุนันทาได้เปลี่ยนชื่อเป็นโรงเรียนมัธยมสาธิตสถาบันราชภัฏสวนสุนันทา 

พ.ศ. 2547 โรงเรียนมัธยมสาธิตฯได้เปลี่ยนแผนการรับนักเรียนในระดับชั้น ม.1 ตามโครงการ GEp (Gifted English Program) จำนวน 3 ห้องเรียนโดยนักเรียนจะได้เรียนกับอาจารย์เจ้าของภาษา และในปีนี้เอง ได้มีการปรับเปลี่ยนเป็น มหาวิทยาลัย ในวันที่ 15 มิถุนายน 2547 จึงเปลี่ยนชื่อเป็น "โรงเรียนมัธยมสาธิตมหาวิทยาลัยราชภัฏสวนสุนันทา" 

พ.ศ. 2549 โรงเรียนมัธยมสาธิตฯ เปิดรับนักเรียนในโครงการ Ep (English Program) จำนวน 1 ห้องเรียน สรุปมี ชั้น ม.1 โครงการ GEp จำนวน 2 ห้อง โครงการ Ep จำนวน 1 ห้อง

พ.ศ. 2550 โรงเรียนมัธยมสาธิตฯ เปิดรับนักเรียนในโครงการ Ep (English Program) จำนวน 2 ห้องเรียน และนักเรียนโครงการ GEp จำนวน 2 ห้อง ดังนั้น ปัจจุบันโรงเรียนสาธิตมัธยมฯ ได้เปิดการเรียนการสอน ดังนี้

* ช่วงชั้นที่ 3 
** มัธยมศึกษาปีที่ 1 – 3 ระดับชั้นละ 5 ห้องเรียน (ห้องเรียนโครงการ Ep 2 ห้องเรียน และห้องเรียนโครงการ GEp 3 ห้องเรียน) รวม 15 ห้องเรียน
* ช่วงชั้นที่ 4 
** มัธยมศึกษาปีที่ 4 – 6 ระดับชั้นละ 6 ห้องเรียน (แผนการเรียนวิทย์ – คณิตฯ โครงการ Ep 2 ห้อง, แผนการเรียนวิทย์ – คณิตฯ โครงการ GEp 2 ห้อง, แผนการเรียนคณิตฯ – อังกฤษ 1 ห้อง และแผนการเรียนอังกฤษ – จีน 1 ห้อง) รวม 18 ห้องเรียน

## ทำเนียบอาจารย์ใหญ่ / ผู้อำนวยการ
สัญลักษณ์:

### แผนกมัธยมสาธิต

### แผนกประถมสาธิต

## อ้างอิง

ราชภัฏสวนสุนันทา
หมวดหมู่:มหาวิทยาลัยราชภัฏสวนสุนันทา